Document ID: 32011R0476

A BIZOTTSÁG 476/2011/EU VÉGREHAJTÁSI RENDELETE
(2011. május 17.)
az 57/2011/EU tanácsi rendeletnek a IIa, IIIa és IV övezet uniós vizein folytatott homokiangolna-halászatra vonatkozó fogási korlátozások tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeknek a 2011. évre történő meghatározásáról szóló, 2011. január 18-i 57/2011/EU tanácsi rendeletre (1) és különösen annak 5. cikke (4) bekezdésére,
mivel:
(1)
A 57/2011/EK rendelet IA. melléklete fogási korlátozásokat állapít meg a homoki angolna tekintetében a IIa, IIIa és IV ICES-övezet uniós vizeire.
(2)
Az 57/2011/EU rendelet IID. mellékletének 4. pontja értelmében a Bizottságnak a Nemzetközi Tengerkutatási Tanács (ICES) és a halászati tudományos, műszaki és gazdasági bizottság (HTMGB) szakvéleménye alapján felül kell vizsgálnia az említett övezetek tekintetében a homokiangolna-állományra vonatkozó, 2011. évi teljes kifogható mennyiséget (TAC) és kvótákat.
(3)
A ICES 2011. február 21-én megküldte szakvéleményét az 57/2011/EU rendelet IID. mellékletében meghatározott hét gazdálkodási területet érintően. A HTMGB felülvizsgálta az ICES szakvéleményét, és következtetéseit 2011. február 24-megküldte a Bizottságnak. E szakvélemény értelmében az 1-es számú gazdálkodási területet illetően a fogási határértéket 320 000 ezer tonnában, míg a 2-es számú gazdálkodási terület esetében 34 000 tonnában szükséges megállapítani. A HTMGB úgy látta, hogy a 4-es számú és 6-os számú gazdálkodási terület vonatkozásában ugyancsak helyénvaló 10 000 tonnás, illetve 420 tonnás fogási korlátot megállapítani.
(4)
A HTMGB megítélése szerint a 3-as számú és 7-es számú gazdálkodási területre nézve 0 tonnás fogási korlátozást kell meghatározni. Ugyanakkor 2011. március 17-i kiegészítő szakvéleményében a HTMGB úgy nyilatkozott, hogy a 3-as számú gazdálkodási területen megengedhető 10 000 tonnás határérték alkalmazása a területen folyó halászat felügyelete érdekében.
(5)
Ezért a 57/2011/EU rendelet IA. mellékletét ennek megfelelően módosítani kell.
(6)
Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
ELFOGADTA EZT A RENDELETET:
1. cikk
Az 57/2011/EU rendelet IA. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. május 17-én.

Labels: 11
19
6
20